
AVIZ
asupra propunerii legislative pentru modificarea  art.7 alin.(2) din Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă pentru modificarea  art.7 alin.(2) din Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice,trimisă  cu adresa nr. P.L.X- 656 din 8 noiembrie 2004, înregistrat  sub nr. 31/1011 din 9.11. 2004.

Senatul a respins, în şedinţa sa din 27  octombrie 2004, propunerea legislativă .


Camera Deputaţilor este Cameră decizională.
Potrivit prevederilor art. 60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din 2 februarie 2005.


Membrii comisiei au examinat propunerea  legislativă supusă avizării, expunerea de motive la proiectul de lege,  punctul de vedere al Guvernului transmis cu adresa nr.333 din 05. 10.  2004 şi avizul favorabil al Consiliului Legislativ nr. 1457 din 01 .09.2004.Cu  acest prilej, membrii comisiei au constatat că  prin Legea nr. 323/2004 pentru modificarea şi completarea O.G nr. 105/ 1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, alin (2) al art. 7 din Ordonanţa Guvernului nr. 105 /1999 a fost modificat, în sensul prelungirii până la 31 decembrie 2006 a termenului până la care se pot depune cereri pentru acordarea drepturilor prevăzute de acest act normativ şi ca atare, propunerea legislativă rămâne fără obiect..  
În urma dezbaterilor, comisia a  hotărât  în unanimitate respingerea propunerii legislative.

În raport de obiectul şi conţinutul său, proiectul de lege face parte din categoria legilor ordinare.

        PREŞEDINTE,
Sergiu Andon

